Document ID: /fineweb-2-swissfilter-quality_10-filterrobots/filtered/02038.jsonl.gz/250

Pervi da la fradaglia che vegn spetgada la notg da mesemna sin gievgia han ils viticulturs gì ina sesida d’urgenza il glindesdi. Els ston prender mesiras per proteger las vits e proteger las vignas dal fraid. I vala da salvar la racolta.
Chandailas e tagliar pastg gida
In agid porschan chandailas spezialas da parafin che duain stgaudar las vignas. Questas chandailas duain stgaudar l'aria enturn las vits per da quai da dus grads.
Plinavant duain ils viticulturs tagliar il pastg enturn las vignas. Uschia possia l'aria circular meglier ed il fraid sa movia uschia en direcziun dal plaun da la val e davent da la vigna. Quai cusseglia Georg Fromm, president da l’uniun «Wein Graubünden». Per la racolta da quest onn spetga Georg Fromm cun perditas da tranter 10% ed 80%.